GENนิวลุคล้างขาดทุนทําโรงไฟฟ้า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — GEN ล้างขาดทุนเกลี้ยง 200 ล้าน เพิ่มพาร์เพิ่มทุน รุกธุรกิจใหม่โรงไฟฟ้า ต่อยอดเสาเข็มมาร์จินสูง
นายอำนาจ ตันกุริมาน ประธานกรรมการบริหาร บริษัท เจนเนอรัล เอนจิเนียริ่ง (GEN) เปิดเผยว่า ปีนี้บริษัทจะพยายามล้างขาดทุนสะสมที่มีอยู่ จำนวน 200 ล้านบาท เมื่อสิ้นเดือน ก.ย. 2553 โดยมีกำไรจากบริษัทลูกที่ทำธุรกิจอสังหาริมทรัพย์ที่พัทยามากกว่า 50% และบริษัทจะมีการลดทุนจากจำนวน 4,147 ล้านหุ้น เหลือ 414 ล้านหุ้น เพิ่มมูลค่าหุ้นที่ตราไว้ (พาร์) จากหุ้นละ 1 บาทเป็น 10 บาท
นอกจากนี้ บริษัทจะมีการเพิ่มทุนและจัดสรรขายให้ผู้ถือหุ้นเดิมที่มีชื่อในทะเบียนวันที่ 17 ก.พ. 2554 จำนวน 1,878,238,610 หุ้น ในสัดส่วน 1 ต่อ 5 หุ้นใหม่ ราคาหุ้นละ 0.35 บาท และออกใบสำคัญแสดงสิทธิซื้อหุ้น (วอร์แรนต์) รุ่นที่ 3 แจกฟรี 939,119,305 หน่วย
การทำธุรกิจนายอำนาจ กล่าวว่า บริษัทยังคงเน้นวัสดุก่อสร้าง เนื่องจากเสาเข็มของบริษัทมีจุดเด่นและมาร์จินสูงถึง 25% พร้อมมองหาธุรกิจใหม่คือการสร้างโรงไฟฟ้าพลังงานขยะขนาด 9.9 เมกะวัตต์ คาดใช้เงินลงทุนประมาณ 900 ล้านบาท และธุรกิจผลิตไฟฟ้าขนาดเล็กมาก (VSPP) กำลังการผลิตไม่เกิน 10 เมกะวัตต์ โดยใช้เงินเพิ่มทุนและเงินกู้อีก 600650 ล้านบาท 
ด้านผลงานปีนี้รายได้น่าจะโต 15% จากปีก่อนมีรายได้รวม 900 ล้านบาท และปัจจุบันมีงานในมือทั้งหมด 400 ล้านบาท